《谢杨绍祖惠玉友》
宋代·吕本中

我来闽中居，中热久断酒。端居苦无事，神气思内守。

故人怜我病，小缸送玉友。极知此不凡，岭海见未有。

感君意则重，纳约况自牖。欣然洗盏尝，不待捧素手。

空杯贮玉色，一洗市沽丑。坐令百疾去，敢复望升斗。

从令破酒戒，可以入道不。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。